**ფიზიკის საგნობრივი ოლიმპიადის დავალებებისა და პასუხების შედგენისას გასათვალისწინებელი კრიტერიუმები**

1. ფიზიკაში საგნობრივი ოლიმპიადა ტარდება IX კლასის მოსწავლეებისთვის;
2. როგორც პირველი, ასევე მეორე ტურის დავალებები მომზადებული უნდა იყოს საქართველოს განათლებისა და მეცნიერების მინისტრის 2016 წლის 18 მაისის №40/ნ ბრძანებით დამტკიცებული „ეროვნული სასწავლო გეგმის“ შესაბამისად, ფიზიკის მე-8 კლასის სასკოლო პროგრამის სტანდარტის გათვალისწინებით (VIII კლასის პროგრამის შესაბამისად მომზადებული ტესტები გამოყენებულ იქნება IX კლასის მოსწავლეებისთვის);
3. პირველი და მეორე ტურის დავალებები ერთმანეთისგან უნდა განსხვავდებოდეს სირთულით;
4. დავალების პირობა და შეკითხვა უნდა იყოს გრამატიკულად გამართული და მკაფიოდ ფორმულირებული.
5. როგორც პირველ, ისე მეორე ტურზე გამოსაყენებელი დავალებების კრებული უნდა მოიცავდეს
	1. მარტივი 1 ქულიანი 15 ტესტური დავალება (15 ქულა);
	2. საშუალო სირთულის 2 ქულიანი 3 დავალება (6 ქულა);
	3. რთული 3 ქულიანი 3 დავალება (9 ქულა).
6. პასუხების მაქსიმალური ქულა უნდა შეადგენდეს 30 ქულას.
7. დავალებები უნდა შეიქმნას ქართულ და რუსულ ენებზე; ქართულ და რუსულ ენაზე მომზადებული დავალებები უნდა იყოს ერთი და იგივე შინაარსის; დავალებათა პირობა და შეკითხვა ორივე ენაზე უნდა იყოს გრამატიკულად გამართული და მოსწავლისათვის გასაგები;
8. I და II ტურის დავალებებს უნდა ახლდეს კომისიის მიერ შედგენილი სწორი პასუხები.

**სწორი პასუხების შედგენისას:**

1. ყოველი დავალების პასუხი უნდა იყოს მკაფიო და არაორაზროვანი;
2. დავალებებს უნდა ახლდეს სწორი პასუხების ცხრილი.
3. კომისიამ წინასწარ უნდა განსაზღვროს 3 ქულიანი ამოცანის შეფასებისას, რა შემთხვევაში უნდა დაიწეროს 1 (ერთი) ქულა, რა შემთხვევაში 2 (ორი) ქულა და რა შემთხვევაში 3 (სამი) ქულა.
4. კომისიამ წინასწარ უნდა განსაზღვროს 2 ქულიანი ამოცანის შეფასებისას, რა შემთხვევაში უნდა დაიწეროს 1 (ერთი) ქულა და რა შემთხვევაში 2 (ორი) ქულა.
5. მოსწავლის შეფასებისას, კომისიამ უნდა გაითვალისწინოს, რომ ფიზიკის ამოცანებს შესაძლოა ჰქონდეს რამდენიმე განსხვავებული მართებული გზა და მოსწავლის მიერ სხვა ვარიაციული გზით, მაგრამ სწორად შესრულებული ამონახსნის შემთხვევაში, მას შესაბამისი ქულა მიანიჭოს.